Druskininkai

Druskininkai (, poola Druskieniki) on linn Leedus endise Alytuse maakonna aladel, Druskininkai omavalitsuse keskus. See on kuurortlinn Nemunase kaldal, merepinnast 110 meetri kõrgusel. Druskininkai on Leedu kõige lõunapoolsem linn.

Linna valdavaks tööstusharuks on mineraalvee villimine (32,8 miljonit liitrit aastas). Seal on ka piimatööstus. Linnas on viis sanatooriumi.

Haridust annavad gümnaasium, keskkool, põhikool, spordikool, sanatoorne kool ja kutsekool, kus koolitatakse hotellitöölisi, kokki, tislereid ja autoremondilukkseppasid. Vaatamisväärsusteks on kolm kunstigaleriid, metsandusmuuseum, linnamuuseum, Druskininkai vastupanuliikumise muuseum, Mikalojus Konstantinas Čiurlionise muuseum, Jacques Lipchitzi muuseum, aastal 1896 rajatud vana haigla, kaks katoliku kirikut (esimene aastast 1910, teine aastast 1931), õigeusu kirik aastast 1865 ja arvukalt villasid.

Ajalugu

Linna kirdeservas asub Druskininkai muinasasula, mis oli kasutusel XVII–VI sajandil enne Kristust. Keskajal jäi Druskininkai jatvingite asualale. XIII sajandil hõlvas piirkonna Leedu suurvürstiriik. Linna kohale rajati väike kindlus, mis oli osa Nemunase kindluste süsteemist. Aastal 1311 põletasid orduväed selle kindluse maha.Lietuviškoji enciklopedija. VII Kd. Kaunas:Spaudos fondas, 1939. Lk.36.
pisi|left|Druskininkai muinasasula asupaik

Druskininkaid on esimest korda mainitud 1636. aastal. Aastal 1702 toimus selle juures lahing Rootsi ja Rzeczpospolita vägede vahel. XVIII sajandil oli Druskininkai väike küla maakonnas, mille keskuseks oli Pervalka.

Sealsed mineraalveeallikad vastati XVIII sajandi lõpus. Stanisław II lasi sinna aastal 1794 rajada haigla.. Aastal 1838 rajati sinna esimene sanatoorium, aastal 1844 hakati sinna ehitama katoliku kirikut, aastal 1865 ehitati sinna ka õigeusu kirik.

Aastal 1861 oli Druskininkais kasutusel 9 mineraalvee allikat, aastal 1884 oli neid kasutusel juba 16. Asula arengut soodustas Peterburi–Varssavi raudtee avamine aastal 1862. Aastal 1865 sai asula omanikuks polkovnik K. Strantmann.Druskininkų istorijos informacijos centras. Aastal 1871 põles suur osa asulast maha, aastal 1884 põles maha ka haigla.
pisi|left|Üks Druskininkai villadest

Aastal 1891 kehtestati mineraalveeallikatele sanitaarkaitsetsoonid, mis avaldas olulist mõju ka ülejäänud asula heakorrale.А. Р. Кондратас, А. К. Игнатавичюс, А. А. Григялис. Литовская ССР, Kd XXXII monograafiast "Гидрогеология СССР" / под ред. А. Р. Кондратаса. — М.: Недра, 1969. — lk. 12—15.

Linnaõigused sai Druskininkai 1893. aastal. Kaks aastat hiljem rajati sinna veel kaks õigeusu kirikut. Sajandivahetuse paiku oli Druskininkai tähtis suvituspiirkond, kus käisid suvitamas Vilniuse, Varssavi ja Moskva keskklassi esindajad. Suvitajate arvult oli linn Krimmi ja Kaukaasia järel tsaaririigis kolmandal kohal.Druskininkų 220 metų istorijos ratą suko iškilios asmenybės XX sajandi alguses asula elektrifitseeriti, sinna veeti ka telefoniliinid.
pisi|XIX sajandi Druskininkai Napoleon Orda maalil

Aastal 1909 oli linnas 5000 elanikku, esimese maailmasõja eel aastal 1913 käis seal suvitamas aga 18 600 inimest. Sõja ajal põles maha 2/3 linna ümbruse metsadest.Lietuviškoji enciklopedija. VII Kd. Kaunas:Spaudos fondas, 1939. Lk. 38.

Esimese maailmasõja järel kuulus linn Poolale. Aastal 1934 ehitati sinna viiv raudteeharu, mis suleti 1990. aastatel. Poola võimu ajal käis sealigal aastal ligikaudu 100 000 puhkajat. Sel perioodil leidis aset ka asula moderniseerimine; sealsed sanatooriumid ehitati ümber vastavalt XX sajandi standarditele.

Aastal 1939 vallutasid selle Nõukogude väed ja Druskininkai hakkas kuuluma alevina Valgevene NSV koosseisu. 7. septembril 1940 liideti asula Leeduga. Aastal 1941 vallutasid alevi Saksa väed. Asula juudid koguti kokku getosse ja hukati. Seejärel hakkasid selle ümbruses tegutsema leedu partisanid, linnal oli oma okupatsioonivõimudest sõltumatu administratsioon ja sisuliselt tagasid sealset korda leedu politseinikud. 14, juulil 1944 vallutasid Druskininkai taas Nõukogude väed.

Aastal 1946 taastati Druskininkai linnaõigused. Nõukogude perioodil külastas igal aastal linna keskmiselt 400 000 turisti.

1985. aastast alates toimub linnas iga-aastane rahvusvaheline festival "Druskininkai luulesügis".

Aastal 1991 liideti linnaga suurem osa endisest Ratnyčia külast, sealjuures ka sealne kirik.

26. detsembril 2006 avati linnas Leedu esimene veepark.

Augustis 2011 avati seal Snow Arena suusahall.

Elanikkond

<tr valign=top><td>
 417 (1878)
 1070 (1891)
 1280 (1897)
 2746 (1909)
 909 (1921)
 1500 (1939)
 2100 (1941)
 5765 (1959)
 8351 (1970)
<td>
 13 400 (1974)
 14 200 (1976)
 12 464 (1979)
 22 500 (1989)
 23 600 (1991)
 18 233 (2001)
 16 200 (2009)
 15 300 (2011)
 12 790 (2017)

1921. aasta rahvaloenduse andmetel oli Druskininkai elanikest poolakaid 70,77%, juute 24,46%, venelasi 2,02, leedulasi 1,92% ja valgevenelasi 0,8%.

2011. aasta rahvaloenduse andmetel oli Druskininkai elanikest leedulasi 88,94%, poolakaid 4,14% venelasi 3,58%, valgevenelasi 1,7%, ukrainlasi 0,46%.

 Sõpruslinnad 

Loodus

Linn asub Nemunase jõe mõlemal kaldal. Suurem osa linnast asub jõe paremal kaldal, vasakul kaldal asub Baltašiškė linnaosa. Linna on klimaatiliselt peetud heaks kuurordiks, kus puhub harva tugev tuul ja mille ümbruses kasvavad suured männimetsad.Litwa. Piękna nieznajoma. Wilno: Margi raštai, 2005. ISBN 9986-09-291-4.

 Mazyri peamised kliimanäitajad aastatel 1981–2010 kogutud andmete põhjalNäitajaJaanVeebrMärtsAprMaiJuuniJuuliAugSeptOktNovDetsAasta Absoluutne maksimumtemperatuur (°C)  9,5  14,8  20,2  27,9  31,4  32,8  34,9  35,1  30,9  23,9  16,7  10,6  35,1 Keskmine maksimumtemperatuur (°C)  –3,6  –1,4  4,5  11,7  18,9  21,0  22,2  22,1  17,7  11,8  4,0  0,0  10,4 Keskmine temperatuur (°C)  –5,2  –4,3  –0,4  5,8  12,4  15,8  16,9  16,4  11,9  7,1  1,8  –2,3  6,3 Keskmine miinimumtemperatuur (°C)  –8,5  –7,6  –3,6  1,8  7,3  10,9  12,4  11,8  8,1  4,0  –0,55  –4,9  2,6 Absoluutne miinimumtemperatuur (°C)  –35,8  –36,3  –26,3  –12  –3,7  0,1  2,1  0,1  –3  –13,7  –16,7  –28,5  –36,3 Keskmine sademete hulk (mm)  39  31  35  42  55  69  80  78  56  45  53  47  630

Tuntud elanikke
pisi|püsti|Mikalojus Konstantinas Čiurlionis elas linnas aastail 1877–1889
pisi|püsti|Józef Piłsudski suvitas ise Druskininkais ja propageeris ka linna kui suvituskohta
Mikalojus Konstantinas Čiurlionis – Leedu helilooja
Jacques Lipchitz – juudi skulptor
Karolis Dineika – Leedu pedagoog
Vytautas Kazimieras Jonynas – Leedu kunstnik
Justinas Karosas – Leedu filosoof
Viliumas Malinauskas – Ig Nobeli auhinna laureaat aastal 2001
Saulius Pečeliūnas – Leedu poliitik
Donatas Morkūnas – Leedu poliitik
Laima Liucija Andrikienė – Leedu poliitik
Juozas Galdikas – Leedu poliitik
Almantas Savonis – Leedu käsipallur
Romas Kirveliavičius – Leedu käsipallur
Jan Czeczot – Poola luuletaja
Antanas Sniečkus – Leedu kommunist
Shmaryahu Yitzchak Bloch – juudi rabi
Jeremy Bujakowski – India mäesuusataja
Eugenia Lewicka – Poola spordimetsiini alusepanija
Włodzimierz Mazurkiewicz – Poola lennundusinsener
Jan Zbigniew Mikulski – Poola sõjaväe lennundusinstruktor
Hipolit Milewski – Poola kirjanik
Mieczysław Niedziński – Poola partisan
Jan Pilecki – Poola arst ja ajakirjanik
Józef Piłsudski – Poola sõjaväelane ja riigitegelane
Marian Turski – Poola ajaloolane
Bolesław Wołejko – Poola vaimulik

Viited

 Välislingid 

 Druskininkai koduleht
Linn Poola geograafilises sõnastikus
Linn portaalis vietoves.Lt

Kategooria:Leedu linnad
Kategooria:Druskininkai omavalitsus